open-index/open-wikipedia-markdown huggingface dataset:
The Metal Opera Part II

**The Metal Opeta Part II** - antras studijinis muzikinio projekto Avantasia albumas. Tai albumas, skirtas vienai temai. Su ja galima susipažinti čia. Jame, labiau nei kituose albumuose jaučiama estetinė ankstyvosios maginės fantastikos, tokios kaip Žiedų valdovas, įtaka.

## Dainų sąrašas
Muzikos ir dainų tekstų autorius - Tobias Sammet.

# "The Seven Angels" – 14:17
# "No Return" – 4:29
# "The Looking Glass" – 4:53
# "In Quest for" – 3:54
# "The Final Sacrifice" – 5:02
# "Neverland" – 5:00
# "Anywhere" – 5:29
# "Chalice of Agony" – 6:00
# "Memory" – 5:44
# "Into the Unknown" – 4:29

## Atlikėjai
* Tobias Sammet (Edguy) - klavišiniai, vokalas
* Henjo Richter (Gamma Ray) - gitara
* Markus Grosskopf (Helloween) - bosinė gitara
* Alex Holzwarth (Rhapsody of Fire) - būgnai

### Kviestiniai atlikėjai
#### Muzikantai
* Gitaros
** Jens Ludwig (Edguy) (dainos: 5 ir 9)
** Norman Meiritz (ritminė gitara, 10 daina)
** Timo Tolkki (Symfonia, ex-Revolution Renaissance, ex-Stratovarius) (dainos: 1 ir 10)
* Bosinės gitaros
** Tobias Sammet (Edguy) (10 daina)
* Būgnai
** Eric Singer (KISS, Black Sabbath, Alice Cooper) (10 daina)
* Klavišiniai
** Frank Tischer (pianinas, dainos: 1, 4 ir 7)

#### Dainininkai
* Gabriel Laymann - Tobias Sammet (Edguy) - dainos: 1-10
* Lugaid Vandroiy - Michael Kiske (ex-Helloween) - dainos: 1 ir 2
* Brother Jakob - David DeFeis (Virgin Steele) - dainos: 1 ir 5
* Bailiff Falk von Kronberg - Ralf Zdiarstek - 9 daina
* Anna Held - Sharon den Adel (Within Temptation) - 10 daina
* Bishop Johann von Bicken - Rob Rock (ex Axel Rudi Pell, ex Angelica, ex Warrior, Driver, Impellitteri) - dainos: 1 ir 6
* Pope Clement VIII - Oliver Hartmann (ex-At Vance) - 1 daina
* Elderane the Elf - Andre Matos (Symfonia, ex-Shaaman, ex-Angra, ex-Viper) - dainos: 1, 2 ir 8
* Regrin the Dwarf - Kai Hansen (Gamma Ray) - dainos: 1 ir 8
* Mysterious Voice of the Tower - Timo Tolkki (Symfonia, ex-Revolution Renaissance, ex-Stratovarius) - 1 daina
* Tree of Knowledge - Bob Catley (Magnum) - dainos: 3 ir 4
Bernardino Drovetti

**Bernardino Michele Maria Drovetti** (1776 m. sausio 4 d. – 1852 m. kovo 9 d.) – italų diplomatas, teisininkas, tyrinėtojas, egiptologas ir antikinių senienų kolekcionierius, Napoleono paskirtas Prancūzijos konsulu Egipte. Taip pat jis atvežė į Europą pirmąsias didžiąsias Egipto senienų kolekcijas, kurios buvo nupirktos Italijos Turino muziejaus ir eksponuojamos ten iki šiol.

## Jaunystė

Drovetti gimė Barbanijoj, Pjemonto – Sardinijos karalystėje. Jo tėvas buvo Džordžio Francisko Drovetti, o motina Ana Vacca Vittoria. Jo vyresnis brolis Džiuzepė buvo teisininkas, o jaunesnysis Luidžis – kunigas. Nieko nežinoma apie jo seserį. Drovetti mokėsi College della Provincie, Italijoje ir taip pat Turino universitete studijavo teisę.

1796 m. Pjemonto – Sardinijos karalystė buvo užimta Napoleono, todėl Drovetti šeima tapo Prancūzijos piliečiais. Po Turino universiteto baigimo jis įstojo į armiją kaip husaras. 1801 m. pavasarį Drovetti buvo karo ministras Pjemonte. Vėliau tais pačiais metais tapo Turino teisėju.

## Egiptas

1803 m. Napoleonas išsiuntė jį ir generolą Lesepą į Egiptą kaip diplomatus užsienio ryšiams. Jis susitarė su Ali Paša, kuris veikė kaip Osmanų vicekaralius. 1815 m. Drovetti atsistatydino iš konsulo pareigų, bet liko Egipte. Pradėjo keliauti po šalį, užsiimti kasinėjimais ir antikvarinių senienų paieškomis bei kaupimu. 1829 m. vėl buvo paskirtas Prancūzijos konsulu Egipte.

Rinkdamas savo kolekcijas Drovetti varžėsi su tokiais pačiais kolekcionieriais kaip Giovanni Battista Belzoni ir britų konsulu Henriu Soltu. Jis su jais ginčijosi, pavyzdžiui, dėl Filėje rasto obelisko ir panašiai. Drovetti, kaip archeologo darbas, iki šiol yra vertinamas gana dviprasmiškai, pagrindinė to priežastis, kad jis suniokojo daugelį eksponatų, taip siekdamas pakelti jų kainas, pavyzdžiui, iš surastų kapuose vazų, dalį jų sudaužydavo, supjaustydavo obeliskus, kad juos būtų patogiau transportuoti ir panašiai.

Bernardino Drovetti taip pat keliavo ir tarėsi su kolekcionieriais tokiais kaip Žanas Žakas Rifaud, Frederiku Cailliaud, Robertu Ričerdsonu, Aleksandru Riči, Enegildo Frediani, Karlu Vidua, Eduardu Montule, Francu Christianu Gau ir Žanu Dubua Ayme.

Rifaud ir Cailliaud buvo jo palydovai kelionėje nuo pirmųjų dienų, kai kirtę antrajį Nilo slenkstį atrado Abu Simbelio šventyklą. Cailliaud buvo prancūzų minerologas, geologas, rinkęs įvairias uolienas. Drovetti dėka jis buvo supažindintas su Ali Paša.

## Palikimas

Bernardino Drovettis rinko viską Prancūzijos vardu, bet jis taip pat pardavinėjo senienas aukštiems asmenims, nustatydamas aukštas kainas. 1824 m. Sardinijos karalius Karolis Feliksas nupirko didžiąją dalį Drovetti surinktos kolekcijos, kurią sudarė 5,268 objektai. Ši kolekcija buvo eksponuojama Turino universitete, o vėliau perkelta į naujai įkurtą Turino Egipto muziejų.

Bernardino Drovetti mirė 1852 m. kovo 9 d. Turine, Italijoje.

## Populiarioje kultūroje

Bernardino Drovetti buvo portretizuotas Joseph Long 2005 m. BBC dokumentinėje dramoje *[[Egypt (TV series)|Egypt]]*.

## Nuorodos

* Biographie (englisch)
Tytuvėnų miškai

**Tytuvėnų miškai** – miškų masyvas vidurio–vakarų Lietuvoje, Kelmės ir Raseinių rajonuose. Apima 55,6 km² teritoriją, iš jos miškais padengta ~40-43 km². Tytuvėnų miškus sudaro šie miškai: Padubysio, Palapišių, Tytuvėnų, Žirnainių, Dubyskalnio. Priklauso Tytuvėnų miškų urėdijai (Dubysos, Tytuvėnų, Šiluvos girininkijoms).

Rytinės masyvo dalies paviršius kalvotas, vakarinės dalies – lygus, o Dubysos pakrantėse – išraižytas raguvų. Būdingi vėlėniniai jauriniai dirvožemiai, vietomis – glėjiški priesmėliai bei jauriniai smėliai. Vakariniu Tytuvėnų mišku pakraščiu teka Dubysa, o per mišką – jos baseino upės (Lapišė, Tytuva, Milžtė ir kt.).

Medynų sudėtis:
* eglynai – 42 %
* beržynai – 26 %
* pušynai – 19 %
* baltalksnynai – 6 %
* juodalksnynai – 3 %
* drebulynai – 2 %
* ąžuolynai – 2 %.

Pagal amžių medynus sudaro 19 % jaunuolynų, 48 % pusamžių medynų, 19 % pribręstančių medynų ir 14 % brandžių medynų. 

Tytuvėnų miškuose nemažai stambiųjų kanopinių žvėrių (šernų, stirnų, briedžių, elnių), yra ūdrų, ondatrų, bebrų, įvairių vandens ir sausumos paukščių (tarp jų juodųjų gandrų, slankų, jerubių). Didelė dalis miškų patenka į Tytuvėnų regioninio parko teritoriją, miško dalis aplink Tytuvėnus paskelbta Tytuvėnų šilo kraštovaizdžio draustiniu.

41-ajame miško kvartale yra 1863 m. sukilimo dalyvio Z. Citavičiaus paminklas.

## Taip pat skaityti
* Lietuvos miškai

## Šaltiniai

## Nuorodos
* kasdien.lt / Tytuvėnų krašte sodinama vis daugiau privačių girių, Publikuota: Birželio 21 d., 2008.
Urho Kekkonen

**Urho Kaleva Kekkonen** (1900 m. rugsėjo 3 d. – 1986 m. rugpjūčio 31 d.) – Suomijos politikas.

Nuo 1950 iki 1953 m. ir vėliau nuo 1954 iki 1956 m. Kekkonenas buvo Suomijos ministru pirmininku, nuo 1956 iki 1981 m. – šalies prezidentu.

## Išnašos

|-
Tumčia

**Tumčia** () – upė Rusijoje, Murmansko srities pietvakariuose, Kandalakšos rajone. Susidaro susiliejus Kutsajokio ir Tuntsajokio (prasideda Suomijoje) upėms. Teka miškingomis ir pelkėtomis vietovėmis į pietus. Įteka į Tumčios ežero šiaurinį galą (Jovos tvenkinio dalis).

Tumčios vaga slenkstėta, akmenuota. Pakrantės negyvenamos, tačiau netoli upės įsikūrusi gyvenvietė Alakurtis.
Tuntsajokis

**Tuntsajokis** (, ) – upė Suomijoje ir Rusijoje; viena iš sudarančių Tumčios upę. Prasideda Suomijos miškuose, Vjerietunturio kalnuose netoli Suomijos-Rusijos sienos. Teka į pietus, pietryčius pelkėtomis ir miškingomis vietovėmis. Susilieja su Kutsajokiu ir sudaro Tunčią.

Intakai: Peurahara, Puolugoja, Alimainenas-Nuolusoja, Jaurukioja, Sorkajokis, Sorsajokis, Karchuoja, Achvenoja, Mikelinoja, Niatiaoja, Vatsimanjokis, Danilovka, Jukujokis, Kiunsichara, Kutsijokis, Kutujokis, Achkioja, Enjanjokis.

Upės vaga slenkstėta. Prie Tuntsajokio įsikūręs suomių Tuntsos pasienio postas bei Rusijos gyvenvietė Alakurtis.

Pavadinimas Tuntsajokis suomių kalba reiškia „mirties upė“.
Kutsajokis

**Kutsajokis** () – upė Rusijoje, Murmansko srities pietvakariuose; viena iš Tumčią sudarančių upių. Išteka iš Nijarvio ežero. Teka į pietryčius miškingomis, pelkėtomis ir negyvenamomis vietomis netoli Rusijos-Suomijos sienos. Susilieja su Tuntsajokiu ir sudaro Tumčią.

Upės vaga labai slenkstėta, yra krioklių (Mažasis Janiskengasas – ~10 m, Didysis Janiskengasas – ~20 m). Vagos plotis – 20-60 m, gylis – 0,2-1,5 m (vietomis iki 6 m). Vandens tėkmės greitis – 0,2-2 m/s. Pakrantės akmenuotos, vietomis yra skardžių. Pavasario poplūdžio metu (gegužės antra pusė – birželio pradžia) vandens lygis pakyla 2-3 m.

Aplink upę įsteigtas Kutsos draustinis. Gyvenviečių nėra. Upė mėgiama ekstremaliojo vandens turizmo gerbėjų.

Pavadinimas Kutsajokis suomių kalba reiškia „kviečianti upė“.
Carla Gugino

**Karla Gugino** (g. 1971 m. rugpjūčio 29 d.) – JAV aktorė.

## Biografija
Carla Gugino gimė 1971 m. rugpjūčio 29 d. Sarasotoje, Floridoje. Jos tėtis yra italų kilmės ortodontas, mama – anglų-airių kilmės, apibūdinama kaip „bohemietė“. Jos tėvai išsiskyrė kai jai buvo dveji metai.

## Filmografija
Belaja (Imandra)

**Belaja** () – upė Rusijoje, Murmansko srityje, Kolos pusiasalyje. Išteka iš Didžiojo Vudjarvo ežero, teka pietiniu Chibinų kalnų pakraščiu. Įteka į Imandros ežerą.

Vagoje gausu rėvų. Upė teka per Kirovsko ir Apatitų miestus, kenčia nuo pramoninės taršos.
Čapoma

**Čapoma** () – upė Rusijoje, Murmansko srityje, Kolos pusiasalio pietryčiuose. Teka pietryčių kryptimi, įteka į Baltąją jūrą ties Čapomos kaimu.

Vaga slenkstėta. 12 km nuo upės žiočių yra Čapomos krioklys – didžiausias ir aukščiausias visoje šiaurės Rusijoje (gamtos paminklas). Jis sudarytas iš trijų 15 m aukščio kaskadų ir daugybės protakų.
Kanda

**Kanda** () – upė Rusijoje, Murmansko srityje, Kandalakšos rajone. Prasideda įlomėje tarp Sildoivos ir Mochatnyje Rogos kalnų. Teka miškingomis, vietomis supelkėjusiomis vietomis. Įteka į Baltosios jūros Kandos užutėkį, sudaro deltą su keletu nedidelių salų.

Svarbiausi intakai: Riabina, Lobka (dešinieji).

Upės pakrantės apaugusios eglynais ir pušynais. Vaga slenkstėta (didžiausi slenksčiai – Suchojus, Padunas, Suomių). Upę kerta Kandalakšos-Zarečinsko kelias. Prie Kandos gyvenviečių nėra.
Imatongo kalnai

**Imatongo kalnai** – kalnų masyvas Pietų Sudane ir Ugandoje, 190 km į pietryčius nuo Džubos. Šiauriniai šlaitai virš aplinkinių lygumų iškyla ~1000 m, pietiniai – ~600 m. Aukščiausia vieta – Kinjetis (3187 m). Šis kalnas iškilęs pietrytinėje masyvo dalyje, vadinamoje Lomariti kalnais; juose yra ir daugiau viršūnių, viršijančių 3000 m aukštį. Imatongo kalnai išraižyti gilių slėnių, kuriuos sudarė kalnus kertančios upės. Dauguma iš kalnų ištekančių upių per Sobatą ir Ačvą priklauso Baltojo Nilo baseinui.

Kalnuose per metus iškrenta ~1500 mm kritulių. Papėdėje plyti lapus metančių medžių miškai, krūmynai, savanos. 1000–2900 m aukštyje auga podokarpų, krotonmedžių, liženių, albicijų miškai. Aukščiau veši bambukynai, šermukšlių sąžalynai, o viršūnėse plyti kalnų pievos ir uolynai.

Europiečiai Imatongo kalnus ištyrinėjo tik 1922–1940 m.
Asteriksas ir Obeliksas: misija Kleopatra

***Asteriksas ir Obeliksas: misija Kleopatra*** () – 2002 m. prancūzų filmas, paremtas komiksų knyga *Asteriksas ir Kleopatra* (*Astérix et Cléopatre*), kurios autoriai René Goscinny ir Albert Uderzo. Tuo metu tai buvo brangiausias prancūzų filmams. Tai yra jau antra pilnametražė vaidybinio filmo ekranizacija, pirmoji Asteriksas ir Obeliksas prieš Cezarį (1999 m.). Filmą režisavo Alain Chabat, pagrindinius vaidmenis atliko Gérard Depardieu, Christian Clavier ir Monica Bellucci. Prancūzijoje į filmo seansus buvo parduota 14 557 020 bilietų. Šio siužetas nenutolęs nuo originalios komiksų knygos *Asteriksas ir Kleopatra*.

## Siužetas

Egipto karalienė Kleopatra (Monica Bellucci) susiginčija su Romos imperatoriumi Julijumi Cezariu (Alain Chabat) teigdama, kad jos tauta vis dar didi, net jei faraonų laikai seniai praėję. Ji pasižada per tris mėnesius pastatyti Cezariui naujus rūmus. Kadangi visi jos architektai yra užimti kitais darbais ar yra per daug konservatyvūs, ši abejotina garbė atitenka architektui Numerobisui (Jamel Debbouze).

Numerobisas turi pastatyti rūmus ir tada bus apipiltas auksu, bet jei nepastatys – bus sušertas krokodilams. Jis prašo seno draugo druido Panoramikso (Claude Rich) iš Galijos pagalbos. Druidas moka išvirti stebuklingą gėrimą, kurį išgėręs žmogus tampa nepaprastai stiprus. Paskirti seno druido saugotojais ir pagalbininkais, Asteriksas (Christian Clavier) ir Obeliksas (Gérard Depardieu) lydi jį kelionėje į Egiptą.

Edifio/Numerobio priešas architektas Artifis/Amonbofis (Gérard Darmon) bando sukelti Edifio darbuotojų streiką. Panoramiksas išverda stebuklingo gėrimo ir statybos tęsiasi. Kai Julijus Cezaris sužino, kad statybų projektas vykdomas sėkmingai, jis su savo kariuomene puola statybas, kad laimėtų lažybas ir neprarastų savo vardo, tačiau romėnus įveikia Asteriksas ir Obeliksas.

## Aktoriai
: *Aktorius – vaidmuo*
* Christian Clavier – Asteriksas
* Gérard Depardieu – Obeliksas
* Jamel Debbouze – Numerobis
* Monica Bellucci – Kleopatra
* Alain Chabat – Julijus Cezaris
* Claude Rich – Panoramiksas
* Gérard Darmon – Amonbofis
* Isabelle Nanty – Idėja

## Garso takelis
* „Asterix and Cleopatra“ – Philippe Chany
* „I feel good“ – James Brown
* „Yakety Sax“ – Boots Randolph
* „Imperial March“ – John Williams
* „Ti Amo“ – Umberto Tozzi
Sudas

**Sudas** ( – „riba, kraštas“) – didelė pelkynių sritis Pietų Sudane, sudaryta Bahr el Džabalio (Baltojo Nilo) upės. Tai didžiausia pelkynė Nilo baseine ir viena didžiausių pasaulyje.

Sudas plyti tuoj į pietus nuo Nilo ir Sobatosantakos. Šiaurės-pietų kryptimi driekiasi ~500 km, rytų-vakarų kryptimi ~200 km. Sudas užima apytiksliai 30 000 km², tačiau priklausomai nuo laikotarpio plotas labai keičiasi. Drėgnuoju laikotarpiu pelkynė apima iki 130 000 km². Sudą sudaro daugybė protakų, senvagių, ežerėlių, nendrynų ir papirusų sąžalynų, plaukiojančių augmenijos salų. Nuo Bahr el Džabalio Sudo srityje atsišakoja protaka – Bahr el Zerafas.

Būdingi Sudo augalai yra paprastoji nendrė, ryžis (*Oryza barthii*), riemenė (*Echinochloa stagnina*), papirusinė viksvuolė, švendras (*Typha domingensis*). Pelkynuose veisiasi gausybė uodų ir kitų parazitų. Čia gyvena ar migracijos metu lankosi ~400 paukščių rūšių, tarp jų reti batasnapiai, karūnuotosios gervės. Čia prieglobstį ir vandens šaltinį randa antilopės, Nilo krokodilai, begemotai, drambliai, zebrai, nykstantys afrikiniai hieniniai šunys ir kt.

Dėl gausios augmenijos Sudo srityje laivyba itin sunki. Būtent dėl to arabai šia sritį pavadino „riba“, o europiečiai ilgą laiką negalėjo rasti Nilo ištakų. 1978 m. pradėtas statyti Džonglėjaus kanalas, kuris aplenktų Sudo pelkynes, tačiau dėl nestabilios politinės padėties nebaigtas. Nors planuojama statybas užbaigti, kanalo nauda vertinama prieštaringai. Sude išgaruoja 55 % iš Viktorijos ežero sutekančio vandens. Kanalas padidintų Nilo vandeningumą Sudane ir Egipte, tačiau išdžiuvusi Sudo pelkynė sukeltų didelius ekologinius, socialinius, ekonominius nuostolius, sulyginamus su Aralo ežero ar Čado ežero nusekimo padariniais.
Ptolemėjas XIII

**Ptolemėjas XIII Teos Filopatoras** (gr. Πτολεμαῖος Θεός Φιλοπάτωρ, Ptolemaĩos Theós Philopátōr, gyveno 62/61 m. pr. m. e. – 47 m. pr. m. e. sausio 13 d.?, valdė nuo 51 m. pr. m. e.) buvo vienas paskutinių Ptolemėjų dinastijos faraonų, kurie valdė Egiptą (305–30 m. pr. m. e.).

Jis buvo Ptolemėjo XII sūnus, faraonu tapo 51 m. pr. m. e. pavasarį, kai vedė vyresnę seserį Kleopatrą VII (69–30 m. pr. m. e.) Spalį Ptolemėjas XIII tavo vyresniuoju valdovu, o eunuchas Potinas buvo jo regentu.

48 m. pr. m. e. Potinas ir Ptolemėjas XIII bandė nuversti Kleopatrą dėl didėjančios jos įtakos. Jos veidas buvo monetose, o Ptolemėjo XIII vardas dažnai buvo praleidžiamas dokumentuose. Ptolemėjas XIII norėjo valdyti vienas, o Potinas ketino tapti galia už sosto.

Kleopatra VII pabėgo į Siriją ir suorganizavo savo armiją. |Netrukus kita sesuo Arsinė IV pareiškė pretenzijas į sostą ir padėtis komplikavosi. Tuo metu į Egiptą atvyko Pompėjus, bėgdamas nuo jį besivejančio Julijaus Cezario. Ptolemėjas XIII su Pontinu apsimetė širdingai priėmę generolą, o po to 48 m. pr. m. e. rugsėjo 29 d. jį nužudė, o galvą įteikė Cezariui, tikėdamiesi gauti jo palankumą. Tačiau Cezarį dovana supykdė ir jis liepė Pompėjui suteikti romėniškas laidotuves. Kleopatra VII tapo Cezario meiluže. Julijus Cezaris liepė nužudyti Potiną ir sugrąžino Kleopatrrą VII į sostą, nors ši vis dar buvo ištekėjusi už Ptolemėjo XIII.

Arsinė IV ir Ptolemėjas XIII tapo sąjungininkais. Jie suorganizavo sau ištikimą armiją kautis su Kleopatros daliniais ir gan negausiu romėnų būriu. Mūšiai vyko 48 m. pr. m. e. gruodį Aleksandrijoje, kuri buvo nuniokota.

Iš Pergamo atvykęs pastiprinimas atnešė Cezariui ir Kleopatrai pergalę, Arsinė ir Ptolemėjas XIII turėjo bėgti. Teigiama, kad Ptolemėjas XIII nuskendo, kai bandė persikelti per Nilą 47 m. pr. m. e. sausio 13 d. Kleopatra VII tapo vienvalde Egipto valdove, nors nominaliai valdė su jaunesniu broliu Ptolemėju XIV.
Aveilas

**Aveilas** () – miestas Pietų Sudano rytuose, prie Lolo ir Pongo upių. Šiaurės Bahr al Gazalio vilajeto sostinė. Yra geležinkelis į Vau, kerta Chartumo-Džubos kelias. Verčiamasi žemės ūkiu, gyvulininkyste.

Aveile veikia Jungtinių Tautų misija Sudane, keletas paramą teikiančių nevyriausybinių organizacijų.

## Geografija
Miestas išsidėstęs 472 metrų aukštyje virš jūros lygio.

## Gyventojai

## Sportas
* Aweil Stars FC – futbolo klubas;
* Salam FC – futbolo klubas;
* Wajuma FC – futbolo klubas;

## Šaltiniai
Rumbekas

**Rumbekas** () – miestas centrinėje Pietų Sudano dalyje, 220 km į šiaurės vakarus nuo Boro. Buhairato vilajeto sostinė. Dauguma mesto gyventojų – dinkai. Verčiamasi gyvulininkyste, žemės ūkiu (sorgai, soros, manijokas). Veikia negrįstos dangos oro uostas.

## Istorija
Rumbekas smarkiai nukentėjo Pietų Sudano karo metu. Sudano Liaudies Išlaisvinimo judėjimas buvo pasirinkęs Rumbeką laikinąja Pietų Sudano sostine, bet vėliau ji perkelta į Džubą.

## Sportas
* Zalan FC – futbolo klubas;
* Rumbeko miesto stadionas.

## Išnašos
Lost in Space Part I

***Lost in Space (Part I)*** – EP iš muzikinio projekto Avantasia albumo The Scarecrow.

## Dainų sąrašas
#"Lost in Space" (3:52)
#"Lay All Your Love on Me" (ABBA perdirbinys) (4:23)
#"Another Angel Down" (5:42)
#"The Story Ain't Over" (4:59)
#"Return to Avantasia" (0:47)
#"Ride the Sky" (Lucifer's Friend perdirbinys) (2:55)

## Papildmoma medžiaga
#*Lost in Space* (klipas)
#*Lost in Space* (apie klipo gamybą)
# Foto galerija ir plakatas

## Atlikėjai
* Tobias Sammet - vokalas, bosinė gitara
* Sascha Paeth - gitaros
* Eric Singer - būgnai, vokalas (6 daina)
* Michael Rodenberg - klavišiniai, instrumentuotė

### Kviestiniai dainininkai
* Jørn Lande (3 daina)
* Bob Catley (4 daina)
* Amanda Somerville (dainos: 1, 4)

### Kviestiniai muzikantai
* Henjo Richter - gitara (3 daina)

## Išnašos
Kinjetis

**Kinjetis** (*Kinyeti*) – kalnas vidurio-rytų Afrikoje, Imatongo kalnuose. Tai aukščiausia Pietų Sudano vieta (anksčiau buvo ir Sudano aukščiausias taškas). Aukštis – 3187 m. Stūkso Rytų Ekvatorijos vilajete, netoli Ugandos sienos.

Kalno šlaitus dengia drėgnieji tropiniai miškai, o aukštikalnėse plyti krūmynai, kalnų pievos ir uolos.

Vienas pirmųjų europiečių, įkopusių į Kinjetį, buvo britų botanikas Thomas Ford Chipp. Jis čia atrado endeminę lakišių rūšį *Bidens chippii*.

## Išnašos
Palatinai

**Palatinai** ( 'rūmų kariuomenė') – vėlyvosios Romos imperijos elitiniai daliniai, daugiausia buvę priskirti prie *comitatus praesentales* ('imperijos eskortinė kariuomenė').

Tų laikų Romos kariuomenės hierarchijoje už palatinus buvo viršesni *[[scholarai]]* (elitiniai kavaleristai, kurių daliniai vadinosi *[[schola]]e*). Už juos žemesni daliniai buvo komitatensiai (priskirti regioniniams komitatams) ir limitanėjai (*limitanei* 'pasieniečiai').

Šios kariuomenės pavadinimas kilęs iš  'rūmai'. Tai rodo, kad anksčiau šie daliniai priklausė tik imperinei eskortų kariuomenei. Vėliau jie pasirodė ir regioniniuose komitatuose (kaip judriųjų lauko armijų dalis). Tačiau ir tada palatinai turėjo aukštesnę padėtį ir gaudavo didesnes algas, nei likusių komitatų dalinių kareiviai. Tuo metu, kai buvo parašytas *[[Notitia Dignitatum]]* (apie 395 m.) Rytų Romos imperijoje palatinai sudarė apie 80% rytinių *comitatus praesentales* dalinių ir tik 14% regioninių komitatų dalinių.

Palatinų dalinius suformavo Konstantinas I po to, kai 312 m. paleido pretorionų gvardiją. Buvę pretorionai pradžioje pateko į palatinų dalinius. Kaip ir komitatų daliniai palatinų kavalerijos daliniai buvo vadinami veksiliacijomis (, iš  'karinė vėliava'), o pėstininkų daliniai buvo vadinami *legionais* () arba *auksilijomis* ().
Manoma, kad:
* palatinų veksilijos () turėdavo 400–600 karių,
* palatinų legionai () – 800–1200 karių,
* palatinų auksilijos () – 800–1000 arba 400–600 karių.
2011 m. Europos Grand Prix

**2011 m. Europos Grand Prix** buvo aštuntosios 2011 m. Formulės 1 sezono lenktynės, kurios vyko birželio 24-26 dienomis Valensijos trasoje.

Lenktynes laimėjo sezono lyderis ir 2010 m. čempionas vokietis S. Vettel.

## Kvalifikacija

## Lenktynės

## Pastabos
* Šiose lenktynėse finišavęs lenktynininkių skaičius (24) yra naujas Formulės 1 rekordas. Taip pat tai buvo ketvirtos Formulės 1 lenktynės, kuriose nebuvo nei vieno pasitraukusio lenktynininko. Kitos trys yra 1961 m. Olandijos GP (15 startavusių), 2005 m. JAV GP (6) ir 2005 m. Italijos GP (20).

## Čempionato įskaitos

;Lenktynininkų įskaita

;Komandų įskaita

* Pateiktos tik penkios geriausios vietos

## Šaltiniai
Radužnas

**Radužnas** () – miestas Rusijoje, Tiumenės srityje, Chantų Mansijos nacionalinėje apygardoje, šalia Agano upės, 475 km į šiaurės rytus nuo Chanty Mansijsko. Gyvena 48110 žmonių (2010 m.). Įkurtas vystant dujų ir naftos versloves. Radužnas pradėtas statyti 1973 m., o kapitalinė statyba prasidėjo 1980 m. Miesto statusas suteiktas 1985 m.

## Šaltiniai

* Radužnas (rusų k.) 
* http://www.mojgorod.ru/hmao/raduzhnyj/index.html
2011 m. Didžiosios Britanijos Grand Prix

**2011 m. Didžiosios Britanijos Grand Prix** – devintosios 2011 m. Formulės 1 sezono lenktynės. Jos vyko liepos 8-9 dienomis Silverstone trasoje. 

Gegužės mėnesį buvo pristatyta pakeista trasos konfigūracija. Buvo pakeistas trasos techninio aptarnavimo zonos kompleksas ir perkelta starto-finišo tiesioji, pristatytas naujas boksų kompleksas.

## Aktyvaus difuzoriaus apipūtimo draudimas
2011 m. birželio 16 d. FIA nutarė nuo Didžiosios Britanijos GP uždrausti aktyvaus difuzoriaus apipūtimą aktyviosiomis dujomis. Pagal naują tvarką komandos nuo varžybų Silverstoune turėjo užtikrinti, kad laisvai veikiančio bolido išmetamųjų dujų srautas neviršytų 20 proc. to, kuris sukuriamas lenktynininkui pilnai spaudžiant akceleratorių. Aktyvų difuzorių apipūtimą FIA iš pradžių ketino uždrausti dar nuo Ispanijos GP lenktynių, tačiau sukilus komandoms buvo kurį laiką atidėjusi šiuos planus.

Tačiau prieš pat Didžiosios Britanijos lenktynės situacija ėmė keistis. FIA kiek pakoregavo bolidų difuzorių aktyvaus apipūtimo draudimą, pritaikydama tam tikras išimtis „Mercedes“ ir „Renault“ variklių naudotojams. „Renault“ padaryta išimtis, leidžiant varikliu sukurti didesnį – net 50 proc. – išmetamųjų dujų srautą nenaudojant degalų. Taip esą nuspręsta dėl to, kad šis gamintojas tokią praktiką dar nuo 2009 m. naudojo patikimumo sumetimais – taip esą aušinami išmetamųjų vamzdžių vožtuvai. „Mercedes“ atveju tam tikras – spėjama, gerokai mažesnis – papildomas lygis bus leidžiamas dėl kuro deginimo stabdant.

Jau kitą dieną - liepos 9 - FIA prieš Didžiosios Britanijos GP šeštadienio treniruotes paskelbė atšaukianti „Renault“ varikliams padarytą išimtį taikant aktyvaus difuzorių apipūtimo draudimą. Toks sprendimas buvo priimtas po penktadienio vakarą vykusių intensyvių organizacijos atstovo Charlie Whitingo konsultacijų su motorų gamintojų specialistais.

Liepos 9 d. vakare FIA paskelbė visiškai keičianti savo ansktesnius nutarimus - esą ji yra pasiruošusi visiškai atšaukti aktyvaus difuzoriaus apipūtimo draudimą, jei tik tam pritars visos Formulės 1 ekipos. Prieš pat sekmadienio lenktynes Formulės 1 komandos bandė susitarti dėl šio draudimo atšaukimo, tačiau to padaryti nepavyko, tad liko galioti anksčiau FIA įvestas draudimas.

Po šių lenktynių komandoms pavyko susitarti ir jos visos bendrai pritarė šio draudimo atšaukimui. Liepos 14 dieną FIA oficialiai patvirtino atšaukianti draudimą iki sezono pabaigos.

## Kvalifikacija

## Lenktynės

## Pastabos
* Tai buvo pirmoji Ferrari ir Fernando Alonso pergalė šiame sezone.

## Čempionato įskaitos

;Lenktynininkų įskaita

;Komandų įskaita

* Pateiktos tik penkios geriausios vietos

## Šaltiniai
Vitorijos mūšis

**Vitorijos mūšis** – susirėmimas tarp britų ir jų sąjungininkų pajėgų pavaldžių Velingtonui ir  prancūzų kariuomenės vadovaujamos  Žozefo Bonaparto, 1813 m.  Pirėnų karo metu.  Po Velingtono pergalės jo kariuomenė spalį iš Pirėnų pusiasalio įsiveržė į Prancūziją.

## Padėtis prieš mūšį
Po Salamankos mūšio Velingtonas ėmė vadovauti jungtinėms britų, portugalų, ispanų pajėgoms. 1813 m. vasarą jis pradėjo žygį per šiaurės Ispanija link Prancūzijos pasienio. Ispanijos karalius Žozefas Bonapartas nusprendė užkirsti jam kelią.

## Mūšio eiga

Velingtonas įsakė pulti keturiomis kolonomis aplenkiant abu prancūzų sparnus ir smogiant į centrą. Žozefas Bonapartas įsakė trauktis, tačiau traukimasis virto jo pajėgų triuškinimu. Prancūzai paliko pabūklus ir vežimus, pilnus atsargų ir turto. Tai patraukė nugalėtojų dėmesį ir jie prancūzų nesivijo.
Lost in Space Part II

***Lost in Space (Part II)*** - muzikinio projekto Avantasia EP iš studijinio albumo The Scarecrow.

## Dainų sąrašas
#"Lost in Space" (3:52)
#"Promised Land" (4:52)
#"Dancing with Tears in My Eyes" (Ultravox perdirbinys) (3:53)
#"Scary Eyes" (3:32)
#"In My Defence" (Freddie Mercury perdirbinys) (3:58)
#"Lost in Space" (gyvai "Gatestudio" studijoje) (4:36)

## Papildoma medžiaga
#The Road to Avantasia (studijinis reportažas ir interviu)
#Nuotraukų galerija

## Atlikėjai
* Tobias Sammet - vokalas, bosinė gitara 
* Sascha Paeth - gitaros
* Eric Singer - būgnai
* Michael Rodenberg - klavišiniai, instrumentuotė

### Kviestiniai vokalistai
* Jørn Lande (2 daina)
* Michael Kiske (2 daina)
* Amanda Somerville (dainos: 1, 6)

### Kviestiniai muzikantai
* Henjo Richter - gitara (dainos: 2, 3, 4)

## Išnašos
Balčių apylinkė

**Balčių apylinkė** sovietmečiu buvo:

* Raseinių rajone;
* Skaudvilės rajone;
* Tauragės rajone;
* Utenos rajone.
Stirbaičių apylinkė (Tauragė)

**Stirbaičių apylinkė** – Lietuvos TSR administracinis-teritorinis vienetas vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Žygaičių valsčiuje, 1950 m. priskirta naujam Tauragės rajonui. Panaikinta 1954 m. gegužės 25 d. prijungiant prie Aukštupių apylinkės ir Girininkų apylinkės.

## Šaltiniai
Lietuvos futbolas 2012 m.

**Lietuvos futbolo varžybos 2012 m.** – futbolo varžybos, vykusios Lietuvoje 2012 metais.

## Lygos

Pagrindinės pirmenybės organizuotos vieningoje lygoje.

## Taurės

## Tarptautinė arena
### UEFA klubiniai turnyrai

UEFA turnyruose varžėsi 4 Lietuvos klubai:
* Panevėžio „Ekranas“ (Čempionų lyga, Europos lyga);
* Šiaulių FK (Europos lyga);
* Marijampolės „Sūduva“ (Europos lyga);
* Vilniaus „Žalgiris“ (Europos lyga).

### Rinktinė

Lietuvos vyrų futbolo rinktinė sužaidė 10 rungtynių.

## Moterys

## Šaltiniai

## Nuorodos
* Lithuania 2012 (Rsssf.org)
The Scarecrow

**The Scarecrow** – trečias studijinis muzikinio projekto Avantasia albumas, išleistas įrašų kompanijos Nuclear Blast 2008 m. sausio 25 d. Tai pirmoji sagos apie kaliausę dalis.

## Siužetas

Šio albumo dainos susietos viena tragiška istorija apie liūdną būtybę, emociškai izoliuotą nuo jos aplinkos ir kenčiančios nuo iškraipytų sensorinių pojūčių. Istorija tęsiama kituose dviejuose albumuose The Wicked Symphony ir Angel of Babylon.

## Dainų sąrašas

## Atlikėjai
* Tobias Sammet – vokalas, bosinė gitara, klavišiniai
* Sascha Paeth – gitara
* Michael Rodenberg – klavišiniai, instrumentuotė
* Eric Singer – būgnai

### Kviestiniai dainininkai
* Roy Khan (Kamelot, Conception) (1 daina)
* Jørn Lande (Jorn, Masterplan) (dainos: 2, 6, 8)
* Michael Kiske (ex-Helloween, Place Vendome, Supared) (dainos: 2, 3, 5)
* Bob Catley (Magnum) (dainos: 3, 9)
* Amanda Somerville (dainos: 5, 11)
* Alice Cooper (Alice Cooper) (7 daina)
* Oliver Hartmann (ex-At Vance) (10 daina).

### Kviestiniai muzikantai
* Henjo Richter – gitara (dainos: 2, 3, 6, 7, 8)
* Kai Hansen – gitara (3 daina)
* Rudolf Schenker – giatar (10 daina)

## Gamyba
* Prodiuseriai – Sascha Paeth & Tobias Sammet
* Įrašynas ir gamyba – Chuck Garric, Sascha Paeth, Olaf Reitmeier & Mark Stuart
* Miksavimas ir vadyba – Sascha Paeth

## Promo singlai
* *Lost in Space* (2007)
* *Carry Me Over* (2007)

## Video klipai
Dainos *Lost in Space* klipas buvo nufilmuotas ir išleistas 2007 kartu su EP albumu tuo pačiu pavadinimu. 2007 m. gruodį, video klipas *Carry Me Over* buvo išleistas tinkalapyje Myspace.
Elektorininė versija prienama čia, leidimą davė Tobias Sammet.

## Pasiekimai populiariausių sąrašuose

## Išnašos
Bigalio lodžija

**Bigalio lodžija** (La loggia del Bigallo) – vėlyvosios gotikos pastatas Florencijoje, Italijoje. Vienas iš kelių šimtų viešųjų lodžijų mieste. Ji greičiausiai buvo užsakyta architektui ir skulptoriui Albertui Arnoldi.

Lodžija pastatyta 1352–1358 metais. Atidaryta lodžija buvo naudojama kaip prieglauda pamestiems vaikams ar paliktiems kūdikiams, kurie būdavo paliekami brolijos „Gailestingumo būrys” globai. Šis pastatas taip priglausdavo piligrimus bei keliautojus.

Lodžija stovi San Džiovani aikštės ir Calzaioli gatvės kampe.

Viduje šiuo metu veikia muziejus, eksponuojantis daiktus susijusius su Compagnia del Bigallo.

## Nuorodos
* Guida artistica di Firenze
Aganas (reikšmės)

Žodžio **Aganas** reikšmės:

* Vietovardžiai Japonijoje:
** Aganas – miestas Nijigatos prefektūroje;
** Aganas () – upė, tekanti iš Fukušimos prefektūros į Nijigatos prefektūrą;
* Aganas – lengvojo kreiserio tipas Japonijos imperatoriškajame karo laivyne;
* Aganas – upė Rusijoje, Sibire, Chantų Mansijoje, Tromjėgano kairysis intakas.

Panašūs žodžiai:
* Aganasas – ežeras Kazachstane, Astanos srityje;
* Aganija (,) – JAV administruojamos Guamo salos sostinė.
Henry Salt

**Henris Soltas** (; 1780 m. birželio 14 d. – 1827 m. spalio 30 d.) – anglų dailininkas, keliautojas, diplomatas ir egiptologas.

## Gyvenimas

Soltas buvo fiziko sūnus, gimęs Ličfilde. Jis mokėsi portretų tapybos pirmiausia Ličfilde, o po to Londone pas Žozefą Faringtoną ir Džoną Hopnerį. 1802 m. buvo paskirtas sekretoriumi ir braižytoju pas Džordžą Aneslį, Valencijos Vikontą. Jie pradėjo keliauti rytų kryptimi, aplankė Indiją. 1806 m. sugrįžo į Angliją. Jo paveikslai buvo naudojami iliustruoti Vikonto knygai „Kelionės ir kelionė į Indiją“, kuri buvo išleista 1809 m.

1809 m. Soltas grįžo į Etiopiją valstybinei misijai ištirti prekyba ir diplomatinius santykius su kariuomenės vadu Ras Volde Selasiu. Taip pat aplankė Abisiniją ir keliavo po jos gilumą, kelionė tęsėsi nuo 1809 iki 1810 m. turint Britanijos vyriausybės suteiktas teises. Kelionių metu piešė ir surinko vaizdus, padarytus Šv. Elenos saloje, Indijoje, Ceilone, Abisinijoje ir Egipte. Vėliau grįžo atgal į Angliją, tačiau nenutraukė draugystės su Etiopijos karo vadu Sabagadžiu.

1815 m. Soltas buvo paskirtas Britanijos generaliniu konsulu Kaire. Savo buvimo Egipte metu jis sukaupė kolekciją egiptietiškų artefaktų, faraono Ramzio II galvą iš Ramezėjaus, kurią atgabeno Giovanni Battista Belzoni, galva buvo padovanota Britanijos muziejui. Luvro muziejui, Paryžiuje, buvo padovanotas Ramzio III sarkofagas. Soltas taip pat finansavo kasinėjimus Tėbuose ir Abu Simbele, Gizoje bei prie sfinkso. Jean-François Champollion pareiškė jam pagyrimus egiptiečių hieroglifų dešifravime.

Jis mirė Disuke, netoli Aleksandrijos 1827 m. spalio 29 d. Visgi palaidotas Aleksandrijoje, kur visą laiką dirbo britų konsulu; ant jo kapo iškaltas įrašas: *"Jo pasišventęs genijus ištyrinėjo ir atskleidė hieroglifus bei kitas šio krašto senienas."* Visas jo literatūrinis bei meninis palikimas atiteko Britų muziejui, tarp jų, trečioji surinkta kolekcija, kurią sudarė 1083 daiktai. Visa tai 1835 m. pervežta į Londoną.

## Populiarioje kultūroje

Soltas buvo portretizuotas Robert Portal 2005 m. BBC dokumentinėje dramoje „Egypt“.

## Galerija

Fort at Juanpore on the river Goomtee - British Library X123(5).jpg|"Žuanporo forto griuvėsiai ant Gumtės upės kranto"
Henry Salt - View near Point de Galle, Ceylon 08.jpg|"Galle tilto vaizdas, Ceilonas" 
Riacotta in the Baramahal.jpg|"Riacotta in the Baramahal"


## Literatūra
* Deborah Manley, Peta Rée: *[http://books.google.com/books?id=JopG0-whvyAC&printsec=frontcover&source=gbs_navlinks_s#v=onepage&q&f=false Henry Salt. Artist, Traveller, Diplomat, Egyptologist].* Libri, London 2001, ISBN 1-901965-04-X.
* John James Halls: *The Life and Correspondence of Henry Salt.* Volume 1 + 2. Bentley, London. 1834 (online).

## Išnašos

## Nuorodos

*
*
1900 metų JAV prezidento rinkimai

**1900 metų [[JAV prezidentas|JAV prezidento]] rinkimai** buvo surengti 1900 metų lapkričio 6 dieną. Tai buvo pakartotinė kova tarp 1896 metų JAV prezidento rinkimų varžovų respublikonų partijos kandidato Viljamo Makinlio ir demokratų partijos kandidato Viljamo Dženingso Briano. Ekonomikos suklestėjimas ir neseniai pasiekta pergalė Ispanijos-Amerikos kare padėjo Makinliui užsitikrinti pergalę rinkimuose. Dėl viceprezidento Gareto Hobarto mirties 1899 metais prezidentas Makinlis savo viceprezidentu pasirinko Niujorko gubernatorių Teodorą Ruzveltą.

Rinkimus laimėjęs Viljamas Makinlis tapo aštuntuoju JAV prezidentu laimėjusiu antrą iš eilės perrinkimą.

## Šaltiniai
Jádson

**Žadsonas Rodrigesas da Silva** (*Jádson Rodrigues da Silva*; g. 1983 m. spalio 5 d.) – Brazilijos futbolininkas, saugas.

## Karjera
Karjerą pradėjo Atlético-PR. 2005–2011 m. atstovavo Donecko „Šachtar“ klubui (Ukraina).

## Rinktinė
Po keleto itin sėkmingų sezonų Donecko „Šachtar“ klube, Žadsonas 2011 m. pakviestas į Brazilijos rinktinę.

## Lamėjimai
; Shakhtar Donetsk
* Ukrainos aukščiausioji lyga: 2004–2005, 2005–2006, 2007–2008
* Ukrainos futbolo taurė: 2008
* Ukrainos futbolo supertaurė: 2005, 2008, 2010
* UEFA taurė: 2008–2009

## Dalyvavimas čempionatuose

|}

## Išnašos

## Nuorodos
*
Vanagų kaimo etnografinės kapinės

Tai vienintelės šiuo metu veikiančios Vanagų parapijos kapinės. Jose palaidoti žymūs Mažosios Lietuvos žmonės – kunigai Kristupas Lokys, E. Bleiweisas, Jurgis Sprogys, visuomenininkas, Tilžės akto signataras   Jurgis Arnašius, rašytojos Ievos Simonaitytės giminaičiai.  

Vanagų parapijos kunigas ir bažnyčios statytojas Emilis Rudolfas Hugas Bleweissas, mokė ir globojo rašytoją I. Simonaitytę, kurią jis krikštijo Vanagų evangelikų liuteronų bažnyčioje.

Vanagų parapijos kunigas – Kristupas Lokys prieš paskyrimą į Vanagus, dirbo misijose Indijoje, o būdamas Vanagų parapijos kunigu rūpinosi lietuviškų knygų ir laikraščių leidyba, buvo vienas iš diakonijos „Sandora“ įkūrėjų. 

Vanagų parapijos kapinėse yra išlikusių viena iš pačių seniausių antkapinių paminklų formų Lietuvoje - krikštai. Krikštai daryti iš medžio, puošti kiaurapjūviu.

## Šaltiniai

* Vanagų evangelikų liuteronų parapijos tinklalapis
* GenWiki – Wannaggen
Larissa Riquelme

**Larisa Mabel Rikelmė Frutos** (*Larissa Mabel Riquelme Frutos*; g. 1985 m. vasario 22 d.) – Paragvajaus modelis ir aktorė.

Išgarsėjo 2010 m. pasaulio čempionato metu, pradėta vadinti „Paragvajaus fane nr. 1“, nuolat vaizduota bulvarinėje ir sporto žiniasklaidoje.

## Nuorodos
* Oficiali svetainė
César Eduardo González

**Sesaras Eduardas Gonsalesas Amaisas** (*César Eduardo González Amais*; g. 1982 m. spalio 1 d.) – buvęs Venesuelos futbolininkas, saugas. 

## Karjera
Rungtyniavo Venesuelos, Kolumbijos, Meksikos, Argentinos klubuose.

Venesuelos rinktinėje debiutavo 2004 m., kvalifikacinėse varžybose prieš Braziliją.

## Laimėjimai
;Deportivo Cali
* Fútbol Profesional Colombiano: 2005
;Caracas FC
* Liga Venezolana: 2005–2006, 2006–2007

## Dalyvavimas čempionatuose

|}

## Išnašos

## Nuorodos
*
Salva Kiir Mayardit

**Salva Kiras Majarditas** (g. 1951 m.) – pirmasis Pietų Sudano prezidentas, šias pareigas einantis nuo 2011 m. liepos 9 d.

## Biografija
Kiir priklauso dinkų tautai. XX a. šeštame dešimtmetyje prisijungė prie pietų sudaniečių suformuotos armijos pirmame sudaniečių civiliniame kare. 1983 m. su kitais armijos lyderiais prisijungė prie sudaniečių išsilaisivinimo judėjimo ir dalyvavo antrame sudaniečių civiliniame kare. Vėliau pradėjo eiti karines vadovaujančias pareigas. 

2004 m. bandant nuversti Kiir nuo vadovaujamo posto judėjimas skilo. 2005 m. sausio mėnesį Sudano vyriausybė ir sudaniečių išsilaisvinimo judėjimas pasirašė taikos susitarimą ir oficialiai baigė karą. Po šio susitarimo Salva Kiir Mayardit buvo paskirtas Pietų Sudano vyriausybės viceprezidentu. 2005 m. liepos mėnesį po tuometinio Pietų Sudano vyriausybės vadovo John Garang žūties sraigtasparnio avarijoje, buvo paskirtas tapti jo įpėdiniu. 2010 m. Pietų Sudano vyriausybės vadovo rinkimuose gavo 93% rinkėjų balsų.

2011 m. sausio 9-15 dienomis referendume dėl Pietų Sudano nepriklausomybės 98.83% rinkėjų pasisakė už tokį pasirinkimą. 2011 m. liepos 9 dieną oficialiai buvo paskelbta, kad Pietų Sudanas tampa nepriklausoma respublika. Tą dieną jos pirmuoju prezidentu paskirtas Salva Kiir Mayardit.

|-
Ptolemėjas XIV

**Ptolemėjas XIV** (gr. Πτολεμαῖος, Ptolemaĩos, gyveno 60/59 m. pr. m. e. – 44 m. pr. m. e. ir valdė 47 m. pr. m. e. – 44 m. pr. m. e.) buvo Ptolemėjo XII sūnus ir vienas paskutinių Egipto faraonų, priklausiusių Ptolemėjų dinastijai. Po Ptolemėjo XIII mirties 47 m. pr. m. e. sausio 17 d. jis buvo sesers Kleopatros VII, kuri tuomet valdė Egiptą kaip faraonė, paskelbtas antruoju faraonu. Ji ištekėjo už savo brolio, naujojo faraono, bet toliau liko Julijaus Cezario meiluže. Ptolemėjas XIV valdė tik nominaliai, tikroji valdžia priklausė seseriai. 44 m. pr. m. e. kovo 15 d. Cezaris buvo nužudytas suokalbininkų, kurių žymiausi – Markas Junijus Brutas ir Gajus Kasijus Longinas. Netrukus mirė ir Ptolemėjas XIV. Įrašai mini, kad liepos 26 d. jis buvo gyvas. Manoma, kad Kleopatra VII nunuodijo brolį, kad jį pakeistų jos sūnus Ptolemėjas XV, kuris paskelbtas faraonu ir Kleopatros koregentu 44 m. pr. m. e. rugsėjo 2 d. Motina jį rėmė kaip tėvo Cezario įpėdinį.
2011 m. Azijos lengvosios atletikos čempionatas

**2011 m. Azijos lengvosios atletikos čempionatas** – devynioliktas kas dvejus metus vykstantis Azijos lengvosios atletikos čempionatas, kuriame varžosi pajėgiausi sportininkai atstovaujantys AAA priklausančias valstybes. 2011 m. čempionatas vyko liepos 7 – 10 dienomis Japonijoje. Čempionate varžėsi 507 sportininkai iš 40 šalių,

## Vyrų rezultatai

### Bėgimai

### Techninės rungtys

## Moterų rezultatai

### Bėgimai

### Techninės rungtys

## Nuorodos
* Oficiali svetainė
Pietų Sudano prezidentas

**Pietų Sudano prezidentas** vadovauja 2011 m. liepos 9 dieną nepriklausoma valstybe tapusiam Pietų Sudanui. Iki tol oficialiai veikė Pietų Sudano vyriausybė, tad joms vadovaudavo vyriausybės vadovai.

Pirmuoju Pietų Sudano prezidentu 2011 m. liepos 9 dieną tapo Salva Kiir Mayardit.
Pietų Sudano vyrų futbolo rinktinė

**Pietų Sudano vyrų futbolo rinktinė** atstovauja Pietų Sudano respublikai visose nacionalinėse vyrų futbolo rungtynėse. Rinktinė priklauso Pietų Sudano futbolo asociacijai. Rinktinė buvo suburta 2011 m. gegužės 25 dieną, o pirmosios rungtynės vyko 2011 m. liepos 10 d. su Kenijos futbolo klubu *Tusker F.C.* šalies sostinės Džubos stadione. Rezultatu 3-1 nugalėjo svečiai. Pirmosios oficialios varžybos įvyko 2012 m. liepos 10 d. lygiosiomis su Uganda.

2014 m. gegužės 25 d. Budapešte vykusiame 62-ame FIFA kongrese Pietų Sudanas buvo priimtas į FIFA nares. Šalis tapo 209 šios organizacijos nare.

## Garsesni žaidėjai
*  Machop Chol, puolėjas;

## Išnašos
Džubos stadionas

**Džubos stadionas** () – nacionalinis Pietų Sudano stadionas šalies sostinėje Džuboje, rytinėje miesto dalyje, kairiajame Baltojo Nilo krante. Savo namų rungtynes čia žaidžia .

## Istorija

Stadionas atidarytas 1962 m. 2009 m. čia vyko Rytų ir Vidurio Afrikos regiono U-17 pirmenybės. 2011 m. stadionas renovuotas.

## Šaltiniai
Pietų Sudano futbolo asociacija

**Pietų Sudano futbolo asociacija** (**S.S.F.A.**) - vyriausybinė institucija atsakinga už futbolo varžybas ir rinktines Pietų Sudane. Asociacija buvo įkurta 2011 m. balandžio mėnesį, tačiau dar nėra FIFA ir Afrikos futbolo konfederacijos narė. Asociacijos būstinė yra šalies sostinėje Džuboje, o jos vadovu paskirtas Oliver Mori Benjamin. 2011 m. gegužės 25 d. buvo suburta Pietų Sudano vyrų futbolo rinktinė.
Pietų Sudano vyrų krepšinio rinktinė

**Pietų Sudano vyrų krepšinio rinktinė** – Pietų Sudanui atstovaujanti visose nacionalinėse krepšinio varžybose. Rinktinė buvo suburta 2011 m. gegužės mėnesį, nuo 2013 m. FIBA narė.

Savo pirmąjį oficialų susitikimą rinktinė turėjo sužaisti su Uganda 2011 m. liepos 10 dieną šalies sostinėje Džuboje, tačiau rungtynės buvo du kartus atšauktos.

2021 m. debiutavo Afrikos čempionate, o vėliau pateko į pasaulio čempionatą (atvedė iš Pietų Sudano kilęs treneris Luolas Dengas). 2024 m. debiutavo olimpinėse žaidynėse.

## Dalyvavimas tarptautiniuose turnyruose

### Afrikos čempionatas
* 2021 – 7 vieta
* 2025 – 10 vieta

### Pasaulio čempionatas
* 2023 – 17 vieta

### Olimpinės žaidynės
* 2024 – 9 vieta

## Žymesni žaidėjai
* Wenyen Gabriel
* Carlik Jones

## Treneriai
*  Deng Lek & Bil Duany (2011–2016)
*  Jerry Steele (2016–2017)
*  Scott Catt (2017–?)
*  Ajou Deng (2020)
*  Luol Deng (2020–2021)
*  Royal Ivey (2021–)

## Šaltiniai
Vėduoklė

**Vėduoklė** – daiktas, skirtas rankos judesio pagalba atsivėsinti, sukelti gaivesnio oro srautą. Vėduoklę sudaro keletas apačioje sujungtų tvirtos medžiagos (medžio, plastmasės, kaulo ir kt.) juostelių, pagaliukų, prie kurių viršutinės dalies pritvirtinta minkšto audinio juosta arba plunksnos. Dauguma vėduoklių yra susilankstančios ir patogios nešiotis drauge. Nuolatinis vėduoklės judinimas kūno (paprastai veido) link sukelia vėsesnį oro srautą ir skatina greitesnį prakaito lašų garavimą.

Vėduoklės kilusios iš Tolimųjų Rytų. Kinijoje rastos II a. pr. m. e. bambukinės vėduoklės. Pirmosios vėduoklės buvo nelankstomos. Sulankstomas vėduokles VI–VIII a. sukūrė japonai. Vėliau korėjiečių pagalba tokios vėduoklės pateko į Kiniją ir ten greit išpopuliarėjo. Tolimųjų Rytų šalyse, ypač Japonijoje, vėduoklės nuo seno yra svarbi kultūros dalis. Susiformavusios vėduoklių dekoravimo, jų panaudojimo tradicijos. Ten taip pat buvo išvystytos ir kovinės vėduoklės.

Senovės Graikijoje vėduoklės taip pat buvo naudojamos, bet viduramžiais jų naudojimo tradicija išnyko. Vėliau Kryžiaus žygių metu kryžininkų atvežtos į Europą, bet plačiai paplito XVII–XVIII a. europiečiams įsiskverbus į Tolimųjų Rytų šalis. Vėduoklės buvo svarbus aukštuomenės ponių atributas, o vėduoklių gamyba ir dekoravimu rūpinosi aukščiausios klasės meistrai.
Jona (Rusijos upė)

**Jona** () – upė Rusijoje, Murmansko srityje, Kovdoro rajone. Prasideda bevardžiame ežere rajono pietuose, Pajujavo kalno papėdėje. Teka miškingomis, vietomis pelkėtomis vietovėmis. Įteka į Kocho ežerą (Nivos baseinas).

Intakai: Seitas, Kuropta, Ikis, Kovdora, Leipis, Kasis, Nora, Ragutčanė, Kamenka, Korvoja.

Upės vaga slenkstėta. Gyvenvietės, įsikūrusios prie Jonos: Kuropta, Jonskis, Jona.
FK Kvėdarna

**Kvėdarnos FK** – buvęs Lietuvos futbolo klubas iš Kvėdarnos (Šilalės rajonas).

## Istorija

## Sezonai

|}

## Nuorodos
Gedrimų apylinkė

**Gedrimų apylinkė** (arba ***Giedrimų apylinkė***) sovietmečiu buvo:

* Sedos rajone;
* Telšių rajone.
Vikaras (Roma)

**Vikaras** ( 'pavaduotojas, pakeičiantis') – Senovės Romoje pareigūno titulas, reiškęs tam tikro aukštesnio pareigūno pavaduotoją ar įgaliotinį. Vėliau vikarais buvo vadinami Romos imperijos diocezijų valdytojai.

## Vikarai pavaduotojai
Visas vikaro pavaduotojo pareigų pavadinimas būdavo sudarytas iš žodžio *vikaras* ir jo viršininko pareigų pavadinimo. Pvz., *pretoriaus vikaras* ().

## Vikaras kaip valdytojas
Po 290 m. imperatorius Diokletianas vykdė nemažai administracinių reformų, pradėdamas dominato laikotarpį Romos istorijoje. Jų metu dalis Romos provincijų buvo sustambintos, buvo sukurtas naujas administracinių vienetų lygis diocezijos. Diocezijas, kurių pradžioje buvo 12, sudarydavo po kelias provincijas. Diocezijų vadovai buvo vadinami *vikarais* () arba  'pretorionų prefekto pavaduotojas'). Išimtis buvo Rytų diocezija, kurios valdytojas būdavo *komesas* ().

Pagal *[[Notitia dignitatum]]* diocezijų vikarai turėdavo *[[vir spectabilis]]* titulą, savo oficijų. Pvz., Ispanijos diocezijos vikaro oficijų sudarė:
* Kurjerių () scholos princepsas. Jo algos klasė – ducenarijai (), tie, kurie uždirbdavo per per metus 200 000 sestercijų. Tai buvo aukščiausia algų klasė Romos civilinių valdininkų tarpe.
* Kornikuliarijus () – štabo viršininkas.
* Du numerarijai () – vyriausieji apskaitininkai.
* Komentariensis () – oficialaus dienoraščio tvarkytojas.
* Adjutorius () – adjutantas.
* Abaktis ( 'aktų laikytojas') – archyvininkas.
* *Cura epistolarum* – korespondencijos tvarkytojas.
* Nenurodytas skaičius subadjuvų () – padėjėjų pagalbininkai.
* Įvairūs ekceptoriai () – žemesnieji valdininkai.
* *Singulares et reliquum officium* – įvairus žemo rango personalas.
Rūdupių apylinkė

**Rūdupių apylinkė** (arba ***Rudupių apylinkė***) – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Luokės valsčiuje, 1950 m. priskirta naujam Telšių rajonui. Panaikinta 1954 m. gegužės 25 d. prijungiant prie Telšių rajono Biržuvėnų apylinkė, Vembūtų apylinkės ir Varnių rajono Lenkalių apylinkės.

## Šaltiniai
FK Grija

**Grigiškių „Jazzhotel“** – Lietuvos futbolo klubas iš Grigiškių.

## Istorija

Grigiškių sporto klubas įkurtas dar sovietmečiu prie Grigiškių popieriaus kombinato. Po Nepriklausomybės atgavimo komanda žaidė III lygoje, 1995 m. pateko į II lygą, kur 1998 m. iškovojo sidabrą, o 1999 m. – bronzą. Po 2001 m. sezono komanda iširo. Atkurta 2011 m. remiant viešbučiui „Jazz Hotel“. Po 2014 m. iš SFL pasitraukė.

## Sezonai

|}

### [[SFL]] varžybos

|}

## Nuorodos
FK Vingis

**Vilniaus „Vingis“** – Lietuvos futbolo klubas iš Vilniaus, Vingio mikrorajono.

## Istorija

Klubas trumpai gyvavo po Nepriklausomybės atgavimo, tačiau 1992 m. vasarą iširo. Atkurtas 2010 m., 2011 m. pradėjo žaisti SFL lygoje.

## Sezonai

|}

### [[SFL]] varžybos

|}

## Nuorodos
FK Western Union

**Vilniaus „Western Union“** – Lietuvos futbolo klubas iš Vilniaus.

## Istorija

Įkurtas prie finansų bendrovės „Western Union“. 2011 m. debiutavo SFL lygoje.

## Sezonai
### [[SFL]] varžybos

|}

## Sudėtis (2011)

## Nuorodos
Valdemaras Novickis

**Valdemaras Novickis** (1956 m. vasario 22 d. Kalesninkuose, Eišiškių rajone – 2022 m. sausio 31 d. Kaune) – Lietuvos rankininkas, olimpinis čempionas, rankinio treneris.

## Biografija
1986 m. baigė Lietuvos veterinarijos akademiją. Buvo Kauno „Granito“ komandos rankininkas, daugkartinis Lietuvos čempionas ir prizininkas, 1993–2000 m. Lietuvos vyrų rankinio rinktinės vyriausiasis treneris. Nuo 1993 m. Kauno „Granito“ vyriausiasis treneris. Nuo 2000 m. Lietuvos kariuomenės rankinio rinktinės vyriausiasis treneris.

## Pasiekimai
* 1974 m. – SSRS moksleivių spartakiados nugalėtojas,
* 1977 m. – Pasaulio jaunimo rankinio čempionas (su SSRS jaunimo rinktine),
* 1978 m. – pasaulio vicečempionas (su SSRS vyrų rinktine),
* 1980 m. – Maskvos olimpinis vicečempionas (su SSRS rinktine),
* 1982 m. – pasaulio čempionas (su SSRS rinktine),
* 1985 m. – pasaulio rankinio taurės laimėtojas (su SSRS rinktine),
* 1987 m. – tarptautinės rankinio federacijos (IHF) taurės laimėtojas (su Kauno „Granitu“),
* 1988 m. – Seulo olimpinis čempionas (su SSRS rinktine),
* 1988 m. – tarptautinės rankinio federacijos (IHF) taurės finalininkas (su Kauno „Granitu“),
* 1981 ir 1985 m. SSRS vyrų rankinio vicečempionas (su Kauno „Granitu“),
* 1979 ir 1986 m. SSRS vyrų rankinio čempionato bronzos medalio laimėtojas (su Kauno „Granitu“).
* 1990 ir 1991 m. Pabaltijo rankinio lygos laimėtojas (su Kauno „Granitu“).

## Šaltiniai